**ELŐTERJESZTÉS**



Tiszavasvári Város Önkormányzata Képviselő-testületének

2016. július 28-án tartandó ülésére

Az előterjesztés tárgya: **A helyi közutak kátyúzására megkötött vállalkozási szerződés utólagos jóváhagyása**

A napirend előterjesztője: Dr. Fülöp Erik polgármester (előadó)

Az előterjesztést készítette: Kovács Edina (témafelelős)

Az előterjesztés ügyiratszáma: 8671/2016.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22. pontja |
|  |  |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2016. július 21.

##### Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### A Képviselő-testülethez

A helyi közutak kátyúzására megkötött vállalkozási

szerződés utólagos jóváhagyása

Tisztelt Képviselő-testület!

Tájékoztatom a Testületet, hogy az idei évben is felmérésre kerültek a helyi közutakon lévő nagyobb méretű úthibák. A felmérést követően árajánlatokat kértem be meghatározott lista alapján 2016. június 8-án. Az árajánlatok beérkezését követően kiválasztottam a legkedvezőbbet, melyet a Tiszamelléki Mélyépítő Kft. (4440 Tiszavasvári, József Attila u. 40.) adott. Ezt követően elkészült a vállalkozóval megkötendő szerződés, melyben minden fontosabb szempont kikötésre került.

A 2016. évi költségvetés készítésekor a „Közutak, hidak, alagutak üzemeltetése, fenntartása” kormányzati funkción 10.756.000,-Ft működési kiadási előirányzatból a kátyúzásra nettó 4.725.000,-Ft került betervezésre, melynek az eddigi felhasználását figyelembe véve, a vállalkozási szerződésben vállalt nettó 3.554.820,-Ft fedezete biztosított.

Tájékoztatom továbbá a Testületet, hogy a szerződés aláírására 2016. június 28-án került sor, és még ugyanezen a napon a munkaterület átadása is megtörtént a kivitelező részére. Azóta a kivitelező a munkálatokat szóban készre jelentette, melynek ellenőrzése folyamatban van.

Megkérem a Képviselő-testületet, hogy a határozat-tervezet mellékletében található Vállalkozási Szerződést utólagosan hagyja jóvá.

Tiszavasvári, 2016. július 21.

**Dr. Fülöp Erik**

**polgármester**

HATÁROZAT-TERVEZET

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2016. (VII.28.) Kt. számú**

**határozata**

**A helyi közutak kátyúzására megkötött vállalkozási**

**szerződés utólagos jóváhagyása**

Tiszavasvári Város Önkormányzata Képviselő-testülete

1. Utólagosan jóváhagyja a Tiszavasvári Város Önkormányzata (Tiszavasvári, Városháza tér 4.) és a Tiszamelléki Mélyépítő Kft. (Tiszavasvári, József Attila u. 40.) között létrejött - a Tiszavasvári Város Önkormányzata tulajdonában lévő (közutakon) 454 m2 területű útburkolati hiba javítása körülvágással, útszintig történő aszfaltozással AC11-es minőségű meleg aszfalttal, emulziós alálocsolással, illetve a keletkező törmelék járműre rakása és elszállítása tárgyú - vállalkozási szerződést a határozat mellékletében lévő tartalommal.

**Határidő:** azonnal **Felelős:** Dr. Fülöp Erik polgármester